אמון אמארת' (להקה)

אמון אמארת' (Amon Amarth) היא להקת דת' מטאל מלודי מטומבה שבשוודיה. הלהקה נוסדה בשנת 1988, ונקראת על שם מיקום בספרו של ג'.ר.ר. טולקין "שר הטבעות", אשר משמעותו בסינדארין הוא "הר האבדון". שירי הלהקה עוסקים בעיקר במיתולוגיה הנורדית ובסיפורים ויקינגים, ומסיבה זו זכתה מספר פעמים לתיוג "ויקינג מטאל", בצורה לא מדויקת. הלהקה התחילה את דרכה בשנת 1988 כלהקת גריינדקור בשם "סקאם", עם פול מקיטלו (דארק פיונרל) כסולן, אולאבי מיקונן ווסה מיראלינן כגיטריסטים, פטרי טארוינאן כבסיסט וניקו קאוקינן כמתופף. במשך 4 השנים הבאות הלהקה לא הצליחה להרשים את סצנת המטאל השוודית, מה שהוביל להחלפה של מקיטלו בסולן יוהאן הג, שהוביל את הלהקה לסגנון הוויקינגי האופייני שלה. זמן קצר לאחר צירופו של האג ללהקה התחלפו עוד מספר חברים בלהקה, עד שבשנת 1993 הקליטה אמון אמארת' את הדמו הראשון שלה, Thor arise. הדמו, שהוקלט באיכות ירודה, מעולם לא יצא לאור. שנה לאחר מכן הוציאה הלהקה את הדמו The Arrival of the Fimbul Winter, שהצליח יותר מקודמו. בשנת 1996 הלהקה הוציאה את המיני אלבום הראשון שלה, Sorrow Throughout the Nine Worlds, שמכר 600,000 יחידות. שנתיים לאחר מכן, בשנת 1998, הלהקה חתמה על חוזה עם ענקית ההקלטות מטאל בלייד רקורדס, והוציאה דרכה את אלבום הבכורה שלה - Once Sent from the Golden Hall, שהצליח מסחרית והביא את הלהקה להכרה בינלאומית. ביוני של אותה שנה, כמה ימים לפני סיבוב הופעות, הגיטריסט אנדרס האנסון עזב את הלהקה, והוחלף על ידי יוהאן סדרברג. בסיום סיבוב ההופעות המתופף מרטין לופז עזב גם הוא את הלהקה והצטרף לאופת', והוחלף גם הוא, הפעם על ידי המתופף פרדריק אנדרסון. באביב של שנת 1999 הלהקה הוציאה את האלבום באורך מלא השני שלה, The Avenger. שנתיים לאחר מכן, בשנת 2001, יצא לאור האלבום השלישי של הלהקה - The Crusher. כדי לתמוך באלבום, הלהקה יצאה לסיבוב הופעות יחד עם מספר להקות נוספות, אך הסיור נדחה עקב פיגועי 11 בספטמבר, והתחיל בפועל בינואר 2002, בסמוך ליציאת האלבום Versus the World. בשנתיים הבאות הלהקה המשיכה להופיע ברחבי העולם, תוך כדי הקלטת האלבום Fate of Norns, שיצא בספטמבר 2004. האלבום החמישי של הלהקה, With Oden on Our Side, שיצא בשנת 2006, היווה הצלחה מסחררת ונחשב לאחד האלבומים הטובים של הלהקה. במאי של אותה השנה הוציאה הלהקה את אלבום ההופעה Wrath of the Norsemen, שהגיעה למעמד אלבום זהב בארצות הברית ופלטינה בקנדה. הלהקה האריכה את החוזה עם מטאל בלייד והוציאה את האלבום Twilight of the Thunder God, שאירח כמה מוזיקאים נוספים מאפוקליפטיקה, צ'ילדרן אוף בודום ועוד. האלבום נחשב לפורץ דרך, והגיע לדירוגים גבוהים במספר מדינות. מאז הוציאה הלהקה את אלבום האוסף Hymns to the Rising Sun, ושני אלבומים נוספים - Surtur Rising ו-Deceiver of the Gods, שניהם קיבלו ביקורות חיוביות מאוד. פרק זה טעון עדכון. אנא תרמו לוויקיפדיה ועזרו לעדכן אותו. יוהאן הג - שירה אולאבי מיקונן - גיטרה יוהאן סדרברג - גיטרה טד לונדסטרם - גיטרה בס אנדרס האנסון - גיטרה ניקו קאוקינן - תופים מרטין לופז - תופים פרדריק אנדרסון - תופים אתר האינטרנט הרשמי של אמון אמארת' אמון אמארת', ברשת החברתית פייסבוק אמון אמארת', ברשת החברתית אקס (טוויטר) אמון אמארת', ברשת החברתית אינסטגרם אמון אמארת', ברשת החברתית טיקטוק אמון אמארת', סרטונים בערוץ היוטיוב אמון אמארת', באתר אפל מיוזיק (באנגלית) אמון אמארת', באתר ספוטיפיי אמון אמארת', באתר סאונדקלאוד (באנגלית) אמון אמארת', באתר Last.fm (באנגלית) אמון אמארת', באתר AllMusic (באנגלית) אמון אמארת', באתר MusicBrainz (באנגלית) אמון אמארת', להקה באתר Encyclopedia Metallum (באנגלית) אמון אמארת', באתר דיזר אמון אמארת', באתר Yandex.Music (ברוסית) אמון אמארת', באתר Discogs (באנגלית) אמון אמארת', באתר Songkick (באנגלית) אמון אמארת', באתר Genius אמון אמארת', באתר SecondHandSongs אמון אמארת', באתר בנדקמפ אמון אמארת', באתר בילבורד (באנגלית) אמון אמארת', באתר טיידל (באנגלית) אמון אמארת', באתר אמזון מיוזיק Gimmicks: Amon Amarth, Manowar, Dethlehem, ‏2018-10-19 (באנגלית) ביוגרפיית הלהקה באתר הרשמי ביוגרפיית הלהקה, באתר Allmusic אלבום הבכורה של הלהקה, באתר Allmusic ביקורת על האלבום With Oden on Our Side, באתר Allmusic פרסים ומועמדויות של אמון אמארת', באתר Allmusic ביקורת על האלבום Surtur Rising, באתר Allmusic ביקורת על האלבום Deceiver of the Gods, באתר Allmusic